Vanredna glupost za vanredno stanje - Ilić, Dejan (Peščanik NVO, 2020)
Kao što je uvedena bez ijednog dobrog razloga, mera zabrane kretanja sada se na idiotski način ublažava sve dok ne bude ukinuta. Ako možda i nismo bili apsolutno sigurni da ta mera nema nikakvog smisla, način na koji se ona ublažava to sada do kraja potvrđuje. Pomeriti početak zabrane kretanja sa 17.00 na 18.00 i to nazvati postepenim ukidanjem zabrane, šamarčina je zdravom razumu i zdravoj pameti. Šta je to bilo tako strašno, da nas je zabrana od 17.00 od toga štitila? I šta se to u pretnji promenilo, da je sada u redu da zabrana počne u 18.00? Od kada su zabrane uvedene, nijednom niko nije izašao i objasnio kako mera sa ograničenim trajanjem od 17.00 - ili 18.00, svejedno - do 05.00 sledećeg dana štiti od zaraze sa punim radnim vremenom 24/7